Source: https://www.slideserve.com/vidar/lesn-pozemky
Timestamp: 2018-06-21 00:29:01+00:00
Document Index: 1635978

Matched Legal Cases: ['§ 119', '§ 120', '§ 123', '§ 124', '§ 3', '§ 39', '§ 27', '§ 2', '§ 2', '§ 50', '§ 2', '§ 50', '§ 22', '§ 5', '§ 17', '§ 65', '§ 2', '§ 4', '§ 2', '§ 1', '§ 35', '§ 40', '§ 2', '§ 9']

PPT - Lesné pozemky PowerPoint Presentation - ID:708210
Lesné pozemky PowerPoint Presentation
<iframe src="https://www.slideserve.com/embed/708210" width="600" height="485" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>
Lesné pozemky - PowerPoint PPT Presentation
Lesné pozemky. Lesné pozemky. Banská Bystrica 1 . apríl 200 9 Milan Lichý. Nehnuteľnosť a pozemok Pôda ako podmienka pre činnosť a existenciu človeka, základný výrobný prostriedok v poľnohospodárstve a lesníctve.
PowerPoint Slideshow about 'Lesné pozemky' - vidar
Banská Bystrica 1. apríl 2009
Nehnuteľnosť a pozemok
Pôda ako podmienka pre činnosť a existenciu človeka, základný výrobný prostriedok v poľnohospodárstve a lesníctve.
Pôda ako základňa pre každodenný život.
Pôda ako zemský povrch, rozloha štátu, ohraničená hranicami.
Spoločenské vzťahy, ktorých objektom je pôda, či pozemok, sú predmetom pozemkového práva.
Právna regulácia vo vzťahu k pozemkom je rozmanitá a často neprehľadná, pretože aj záujmy o pozemky sú rozmanité a nie vždy prehľadné.
Nehnuteľnosť alebo nehnuteľná vec (mimo právnickej terminológie tiež realita) je pozemok alebo stavba spojená so zemou pevným základom (§ 119 Občianskeho zákonníka).
Podľa § 120 Občianskeho zákonníka stavba, vodný tok, ani podzemná voda nie je súčasťou pozemku (výnimky z aedificio solo cedit – majiteľ pozemku je majiteľom stavby).
Pozemok je presne vymedzená, ohraničená časť zeme, určená na pôdohospodárske alebo stavebné účely. V občianskom (a obchodnom) práve ide o akúkoľvek časť zemského povrchu, pokiaľ môže byť predmetom občianskoprávnych (prípadne obchodnoprávnych) vzťahov.
Zásady pozemkového práva
Zásada ochrany pôdneho fondu - zákon o lesoch č. 326/2005 Z. z. a zákon č. 220/2004 Z. z. o ochrane a využívaní poľnohospodárskej pôdy - účelové určenie pozemku je možné meniť len na základe rozhodnutia príslušného orgánu štátnej správy.
Zásada zákazu drobenia pozemkov - za socializmu neplatila, vznikali pozemky s drobnou výmerou alebo s veľkým počtom spoluvlastníkov - zákon č. 180/1995 Z. z. a zákon č.181/1995 Z. z. zaviedli opatrenia proti drobeniu poľnohospodárskych a lesných pozemkov v extraviláne, stanovujú minimálne výmery pozemkov (2000 m2 pri poľnohospodárskom pozemku, 5000 m2 pri lesnom pozemku).
Zásada plného a racionálneho využívania pozemkov - obsiahnutá najmä v reštitučných predpisoch, všetky opatrenia, ktoré sa uskutočňujú buď v rámci reštitúcie, vrátení plného vlastníctva, privatizácie, majú sa uskutočňovať v záujme čo najlepšieho využitia pozemkov (aj v stavebníctve), ak bol oprávnenou osobou uplatnený reštitučný nárok - povinná osoba musí naďalej pozemok užívať a hospodáriť na ňom so starostlivosťou riadneho hospodára, pokiaľ si pozemok neprevezme oprávnená osoba, vlastník – reštituent.
Zásada stálosti užívania pôdy – zabezpečenie kvalitného obhospodarovania pôdy - dlhodobý charakter, dodržiavanie produkčných cyklov – zákon č. 504/2003 Z. z. - osobitne je chránený dlhodobý nájom pozemkov - nad 5 rokov.
Každý pozemok na Slovensku má svojho vlastníka. Základné ustanovenia o vlastníctve sú v Ústave Slovenskej republiky. Všeobecné pravidlá vlastníckych vzťahov určuje Občiansky zákonník v § 123 a § 124.
Z hľadiska pozemkového vlastníctva a jeho režimu je po Novembri 89 najvýznamnejší zákon SNR č. 229/91 Zb. - Zákon o pôde. Zákon upravuje pozemkové vlastníctvo v štruktúre, ktorá má svoj pôvod v rímskom práve - systém triády - tri základné práva vlastníka:
pozemok držať- právo držby - ius possidenti alebo ius habere – právo mať pozemok vo svojej moci, pod svojou vládou nikým iným nerušený,
pozemok užívať a poberať plody - právo užívacie - ius utendi a ius fruendi – právo realizovať úžitkovú hodnotu pozemku,
s pozemkom disponovať - právo dispozičné - ius disponendi – právo zaobchádzať s pozemkom, právo predať, zameniť a darovať pozemok.
Súčasná legislatíva v oblasti pozemkového práva
Ústava SR - č. 460/1992 Zb. v znení neskorších zmien a doplnení
Občiansky zákonník - zákon č. 40/1964 Zb. v znení neskorších predpisov
Obchodný zákonník - zákon č. 513/1991 Zb. v znení neskorších predpisov
Zákon o pôde – zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov
Zákon o pozemkových úpravách - zákon SNR č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov
Katastrálny zákon - zákon NR SR č. 162/1995 Z. z. katastri nehnuteľností a o zápise vlastníckych a iných práv k nehnuteľnostiam v znení neskorších predpisov
Zákono lesoch - zákon NR SR č. 326/2005 Z. z. o lesoch v znení neskorších predpisov
Stavebný zákon – zákon č. 50/1979 Zb. o územnom plánovaní a stavebnom poriadku v znení neskorších predpisov
Urbársky zákon - zákon NR SR č. 181/1995 Z. z. o pozemkových spoločenstvách v znení neskorších predpisov
Zákon NR SR č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov
Zákon NR SR č. 215/1995 Z. z. o geodézii a kartografii v znení neskorších predpisov
Zákon NR SR č. 180/1995 Z. z. o niektorých opatreniach na usporiadanie vlastníctva v znení neskorších predpisov
Zákon NR SR č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov
Zákon SNR č. 293/1992 Zb. o úprave niektorých vlastníckych vzťahov k nehnuteľnostiam v znení neskorších predpisov
Zákon SNR č. 282/1993 Z. z. o zmiernení niektorých majetkových krívd spôsobených cirkvám a niektorým náboženským spoločenstvám
Zákon NR SR č. 161/2005 Z. z. o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam
Zákon NR SR č. 582/2004 Z. Z. o miestnych daniach a miestnom poplatku za komunálne odpady a drobné stavebné odpady v znení neskorších predpisov
Zákon NR SR č. 281/1997 Z. z. o vojenských obvodoch a zákon, ktorým sa mení a dopĺňa zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov (ďalej len „zákon o vojenských obvodoch“),
Zákon SNR č. 42/1992 Zb. o úprave majetkových vzťahov a vysporiadaní majetkových nárokov v družstvách
Zákon NR SR č. 64/1997 Z. z. o pozemkoch v záhradkových osadách
Vyhláška ÚGKaK č. 79/1996 Z. z., ktorou sa vykonáva katastrálny zákon (zákon NR SR č. 162/1995 Z. z.) v znení neskorších predpisov
Vyhláška ÚGKaK č. 178/1996 Z. z., ktorou sa vykonáva zákon o geodézii a kartografii (zákon NR SR č. 215/1995 Z. z.) v znení neskorších predpisov
Vyhláška MP SR č. 4532006 Z. z. o hospodárskej úprave lesov a o ochrane lesa
Vyhláška MP SR č. 65/1995 Z. z. o evidencii lesných pozemkov a stavieb
Vyhláška MP SR č. 12/2009 Z. z. o ochrane lesných pozemkov pri územnoplánovacej činnosti a pri ich vyňatí a obmedzení z plnenia funkcií lesov
Vyhláška MP SR č. 249/2008 Z .z., ktorou sa ustanovujú podrobnosti o spôsobe vedenia evidencie pozemkov
Katastrálny zákon – zákon NR SR č. 162/1995 Z. z.
g) lesné pozemky
c) označiť trvale a na svoje náklady lomové body hraníc pozemkov; neoznačujú sa hranice pozemkov, ktoré sú predmetom súdneho sporu, hranice pozemkov, prípadne ich častí, ktoré sú v nájme a sú zlúčené do väčších celkov. Ak vlastník alebo iná oprávnená osoba napriek výzve do určeného termínu hranice pozemkov neoznačí, môže ich dať označiť správa katastra na jeho náklady.
Lesné hospodárske plány sa vyhotovujú na pozemkoch vedených v súbore popisných informácií katastrálneho operátu, v tzv. registri C KN, ako druh pozemku “lesný pozemok - kód 10” - pozemky reálne existujúce v teréne, evidované na katastrálnej mape.
Zákon o lesoch – zákon NR SR č.326/2005 Z. z. v znení neskorších predpisov
d) o ktorých bolo rozhodnuté o ich dočasnom vyňatí z plnenia funkcií lesov alebo
o obmedzení využívania funkcií lesov na nich,
f) vyhlásené za lesné pozemky podľa odsekov 2 a 3 zákona č. 326/2005 Z. z. o lesoch, alebo
Lesné pozemky podľa § 3 písm. e) bez lesných porastov
3. nad hornou hranicou stromovej vegetácie vo vysokohorských oblastiach s výnimkou
zastavaných pozemkov a ich príjazdových komunikácií,
(2) Ak ide o nesúlad druhu pozemku podľa údajov katastra nehnuteľností a skutočného stavu, rozhoduje o tom, či pozemok
je lesným pozemkom podľa odseku 1 orgán štátnej správy lesného hospodárstva, ktorý
takéto rozhodnutie predloží príslušnému orgánu štátnej správy na úseku katastra
(3) Orgán štátnej správy lesného hospodárstva môže so súhlasom vlastníka alebo správcu
za lesné pozemky vyhlásiť pozemky okrem poľnohospodárskej pôdy, ktoré
Príloha č. 2 vyhlášky ÚGKaK č.79/1996 Z. z. - Charakteristika nehnuteľností (napr. kód druhu chránenej nehnuteľnosti)
Porastová plocha a ostatné lesné pozemky
§ 39 ods. 6 zákona č. 236/2005 Z. z. o lesoch
Dielec je základnou jednotkou na zisťovanie stavu lesa, plánovanie, evidenciu a kontrolu hospodárenia vytvorenou najmä na základe vlastníctva k lesnému pozemku s minimálnou výmerou 0,5 ha. V dielci možno určiť čiastkové plochy, porastové skupiny a etáže. Dielec je spoločnou vecou ak sa nachádza na lesnom pozemku alebo jeho časti v spoluvlastníctve viacerých vlastníkov alebo spoluvlastníkov.
§ 27 vyhlášky č. 453/2006 Z. z. o hospodárskej úprave lesa a ochrane lesa
(6) Čiastková plocha sa určuje v dielci vtedy, ak sa dielec skladá z viacerých výrazne vekovo alebo drevinovo odlišných častí. Určuje sa aj zo samostatných, od lesných komplexov oddelených od lesných pozemkov s výmerou 0,5 ha.
(8) Porastová skupina sa určuje pri dielcoch pri obnove lesa, ak sa obnova lesa nevykonáva na celej ploche dielca.
Členenie lesných pozemkov podľa spôsobu využívania v lesných hospodárskych plánoch
Lesné porasty (0)
pozemky porastené lesnými drevinami (dielce, čiastkové plochy, porastové skupiny), ktoré slúžia na plnenie funkcií lesov,
pozemky, na ktorých boli lesné dreviny dočasne odstránené úmyselnou alebo náhodnou ťažbou (holiny),
pozemky, na ktorých sa dočasne alebo trvale nachádza nespracované stojace alebo ležiace kalamitné drevo (holina),
pozemky, na ktorých boli lesné dreviny odstránené protiprávnym konaním,
pozemky určené na zalesnenie, ktoré orgán štátnej správy lesného hospodárstva vyhlásil za lesné pozemky alebo boli vyhlásené podľa osobitných predpisov - podľa zákona SNR č. 330/1991 Zb. o pozemkových úpravách v znení neskorších predpisov a zákona NR SR č. 220/2004 Z. z. o ochrane a využívaní poľnohospodárskej pôdy v znení neskorších predpisov,
plochy približovacích lesných ciest (zvážnice) a rozdeľovacích priesekov do 4 m šírky (vrátane),
dočasné lesné skládky, ktoré sa počas platnosti LHP zalesnia,
plantáže vianočných stromčekov, ktoré budú v priebehu platnosti LHP zrušené a zalesnené,
lesné plantáže,
energetické porasty,
pozemky dočasne vyňaté, ktorých doba vyňatia uplynie pred ukončením platnosti LHP (na dobu najviac 20 rokov),
plochy riedkolesí pre poľovné hospodárstvo;
Lesné škôlky (1)
lesné škôlky a fóliovníky zriadené na lesnom pozemku, vrátane manipulačných priestorov mimo plota;
Lesné semenné sady, semenné plantáže (2)
lesné semenné sady a semenné plantáže založené na lesných pozemkoch;
Rozdeľovacie prieseky (3)
rozdeľovacie prieseky v šírke nad 4 m;
Lesné cesty (4)
odvozné príp. aj približovacie lesné cesty s plochou pokiaľ majú šírku cestného telesa viac ako 4 m:
Lesné cesty 1. triedysú odvozné cesty 1L umožňujúce svojím priestorovým usporiadaním a technickou vybavenosťou celoročnú prevádzku. Cesty sú vybavené vozovkou z rôznych stavebných materiálov a odvodňovacími zariadeniami. Minimálna šírka jazdného pruhu je 3,0 m, voľná šírka koruny cesty minimálne 4,0 m. Maximálny pozdĺžny sklon nivelety cesty je 10 %, v extrémnych horských polohách na niektorých úsekoch najviac 12 %.
Lesné cesty 2. triedysú odvozné cesty 2L umožňujúce svojím priestorovým usporiadaním a nevyhnutnou technickou vybavenosťou aspoň sezónnu prevádzku. Povrch cesty je podľa únosnosti podložných zemín vybavený prevádzkovým spevnením alebo jednoduchou vozovkou s prašným povrchom a odvodňovacími zariadeniami. Na únosných podložiach môžu byť cesty aj bez prevádzkového spevnenia. Minimálna šírka jazdného pruhu je 3,0 m, voľná šírka cesty minimálne 4,0 m. Maximálny pozdĺžny sklon nivelety cesty závisí od morfológie terénu, od druhu podložných zemín, ich únosnosti a druhu spevnenia povrchu, nemá však presiahnuť hodnotu 12 %.
Lesné cesty 3. triedysú lesné cesty 3L, trvalé približovacie cesty a zvážnice. Slúžia na vývoz a približovanie dreva z porastov. Sú zjazdné pre traktory, špeciálne vývozné a približovacie prostriedky a pod. V priaznivých podmienkach je možný aj odvoz dreva. Pozdĺžny sklon sa pri tejto kategórii pohybuje aj nad 12 %. Obmedzujúcim faktorom je únosnosť podložných zemín a ich náchylnosť na eróziu. Povrch môže byť vybavený prevádzkovým spevnením, čiastočným prevádzkovým spevnením alebo je bez spevnenia. Technická vybavenosť neexistuje, alebo je obmedzená len na čiastočné spevnenie povrchu, zlepšenie nosnosti podložia a na nevyhnutné odvodnenie.
Podrobné členenie lesnej cestnej siete aj so základnými parametrami je podľa STN 73 6108.
Lesné sklady (5)
lesné sklady a lesné skládky (dočasného charakteru avšak zriadené minimálne na dobu platnosti LHP). Patria sem aj odvozné miesta.
Pozemky so špecifickým zameraním (61, 62)
lesné pozemky, ktorých využívanie súvisí s využívaním funkcií lesa
pozemky slúžiace poľovnému hospodáreniu - strelecké linky s čelom pohonu v uznaných zverníkoch a bažantniciach, políčka, lúčky pre zver, ohryzové plochy pre zver a pod.,
pozemky tvorby a ochrany prírodného prostredia
rekreačné miesta (vyhliadkové miesta, plochy na stanovanie, oddychové plochy s prístreškami a ohniskami),
rašeliniská, sutiny, skaly, prameniská, trvale zamokrené lesné pozemky a pod.
Produktovody (71, 72)
podzemné a nadzemné líniové stavby, ktoré majú odlesnené ochranné pásmo alebo jeho časť, najmenej v šírke 4 m,
elektrovody En , ostatné produktovody Pn (napr. ropovody, plynovody, vodovody a pod.);
Neúrodné lesné pozemky (8)
pozemky spravidla o výmere nad 0,30 ha zaujaté bralami, škrapami, vystupujúcou materskou horninou, skalné morény, sutiny, skalné štíty a pod.,
výmole alebo iné časti s obnaženou materskou horninou, strže, závrty v krasových územiach neporastené lesnými drevinami a pod.
Vysokohorské pozemky - hole (9)
vysokohorské pozemky s trávnym porastom nad hornou hranicou stromovej vegetácie - hole s výnimkou zastavaných pozemkov a ich príjazdových komunikácií.
Iné lesné pozemky (10)
trvalé priehony pre dobytok - oplotené alebo neoplotené,
pozemky, ktoré slúžia pre prevádzku vodohospodárskych zariadení lesotechnických meliorácií a zahrádzania bystrín, ochranné hrádze,
plochy bez stromovia pozdĺž lesných ciest, aby nedošlo k zatieneniu a neprehľadnosti na cestách,
kameňolomy, štrkoviská, pieskoviská, rašeliniská zriadené na lesných pozemkoch,
expedičné sklady zriadené na lesných pozemkoch,
plochy pod sedačkovými a lyžiarskymi vlekmi, zjazdovky a pod.,
vodné plochy na lesných pozemkoch, ktoré slúžia hospodáreniu v lesoch a sú pre jeho činnosť nevyhnutné (napr. protipožiarne nádrže),
ostatné lesné pozemky bez lesných porastov, ktoré slúžia lesnému hospodárstvu.
Čierne plochy (12)
pozemky, ktoré sú v katastrálnom operáte vedené ako lesné pozemky, ale v skutočnosti trvalo využívané takým spôsobom, že ich prinavrátenie k plneniu funkcií lesných pozemkov nie je účelné. Skutočný druh pozemku nesúhlasí s druhom pozemku evidovaným v KN (tzv. nepovolená zmena druhu pozemku). Ide o pretrvávajúce nezrovnalosti v KN, z hľadiska ďalšieho možného využitia na plnenie funkcií lesa nezalesniteľné, ako napr.:
zastavané plochy (zastavané plochy a nádvoria, pozemky pod stavbami, ktoré neslúžia hospodáreniu v lese a nie je ich možné zalesniť bez odstránenia stavieb na tomto pozemku),
vodné plochy (vodné plochy na lesných pozemkoch, ktoré neslúžia hospodáreniu v lesoch napr. rybníky, rieky a pod.),
ostatné čierne plochy (pozemky v záhradkárskych osadách, ktoré neslúžia hospodáreniu v lese a nie je možné takéto pozemky zalesniť, pozemky pod zariadeniami, ktoré neslúžia hospodáreniu v lese a nie je možné takéto pozemky zalesniť bez odstránenia zariadení na tomto pozemku, ostatné pozemky, ktoré neslúžia hospodáreniu v lese a nie je možné takéto pozemky zalesniť z iných legislatívnych dôvodov).
Medzi čierne plochy nepatria lesné pozemky, ktoré v skutočnosti neplnia funkcie lesa, sú využívané ako poľnohospodárske resp. iné pozemky a z hľadiska ďalšieho možného využitia na plnenie funkcií lesa sú zalesniteľné.
Biele plochy
pozemky porastené lesnými drevinami s charakterom lesného porastu, vedené v katastrálnom operáte ako nelesný pozemok, resp. iný ako lesný pozemok. Predstavujú nezrovnalosti v súboroch geodetických a popisných informácií katastrálneho operátu KN v porovnaní so skutočným stavom zisteným v teréne. Neuvádzajú sa v lesnom hospodárskom pláne a sú predmetom osobitného zisťovania a inventarizácie.
Biela plocha je nelesný pozemok porastený lesnými drevinami a plniaci funkciu lesov.
Ide pozemok, ktorý nie je vedený v KN ako lesný pozemok, ale skutočný druh pozemku nesúhlasí s druhom pozemku evidovaným v KN (tzv. nepovolená zmena druhu pozemku).
Príklad kritérií pre potreby rozhodovania o zmene druhu pozemku: pozemok porastený lesnými drevinami uvedenými v prílohe k zákona č. 217/2004 Z. z. o lesnom reprodukčnom materiáli v znení neskorších predpisov (Zoznam lesných drevín, ich číselných kódov a skratiek), zakmenenie porastu lesných drevín dosahuje najmenej šesť desatín plného alebo prirodzeného zakmenenia, šírka samostatných a od lesných porastov oddelených pozemkov musí byť spravidla väčšia ako 20 m s minimálnou výmerou spravidla 0,30 ha (s výnimkou vetrolamov).
Vlastníkom je ten, kto toto právo získal v súlade s právnym poriadkom a má pozemok zdokumentovaný s dôkaznými listinami o vlastníctve a toto vlastníctvo má zapísané a preukázané v KN. Vlastníctvo sa preukazuje platným listom vlastníctva (LV). Na Slovensku nemáme pôdu nikým nevlastnenú. Máme tzv. neknihované parcely, ktorých vlastníctvo prináleží štátu, resp. obciam a mestám. Máme však aj vlastníkov z neznámym pobytom a nedoložené, nevydokladované vlastníctvo.
Podľa § 2 zákona č.229/91 Zb. v znení neskorších predpisov: „Okrem vlastníka majú právo užívať pôdu iné osoby len na základe zmluvy uzavretej s vlastníkom“.
V socializme vlastnícke právo stratilo na význame. Pôda bola v užívaní socialistických organizácií trvalo a bezplatne. Vlastníkovi zostalo tzv. „holé vlastníctvo“ („nuda proprietas“). Súkromné vlastníctvo bolo škodlivé, nežiaduce, nepriateľské. Lesná pôda sa odovzdala do užívania, vyzdvihlo sa práve užívanie a ostatné práva prakticky odumierali, boli znevažované. Všetky porasty sa stali majetkom štátu. Pôda však ostala vlastníctve súkromných osôb (zákon č. 2/1958 Zb. o zrušení spoločenstiev - o odovzdaní lesov štátnym lesným organizáciám do správy a užívania, ďalej aj zákony č. 166/1960 Zb. a zákon č. 61/1977 Zb. - príkaz k prevodu práva užívania na štát).
Po roku 1989 prebehli reštitúcie, deetatizácia (odštátnenie) a vrátenie plného vlastníctva. Boli zrušené všetky socialistické užívacie inštitúty a nastolil sa plný vlastnícky režim.
Vlastníctvo lesných pozemkov
Lesné pozemky na území Slovenskej republiky sú vo vlastníctve štátnom, spoločenstevnom, komunálnom a súkromnom. Pre zaradenie pozemku do druhu vlastníctva pri vyhotovení plochovej tabuľky je rozhodujúci list vlastníctva (LV) resp. zápis v pozemkovej knihe, bez ohľadu na to, kto a na základe čoho lesy obhospodaruje.
Lesné pozemky sa podľa druhu vlastníctva členia nasledovne:
0 - nezistené, nevydokladované,
1 - štátne,
2 - súkromné,
3 - urbáre,
4 - komposesoráty,
5 - spoločnosti - ako napr. želiare, cenzualisti, deputátnici, pasienkové spoločenstvá, kurialisti, osadníci, kopaničiari, kolonisti, prídelcovia a pod.,
6 - cirkevné,
7 - družstevné,
8 - mestské,
9 - obecné.
V rámci vlastníctva sa môžu lesné pozemky členiť podľa jednotlivých konkrétnych vlastníkov.
Vlastníctvo štátu zastupuje správca lesného majetku podľa § 2 písm. q) a § 50 ods. 1) až 4) zákona o lesoch.
§ 2 zákona o lesoch
q) správcom právnická osoba, ktorej jej zakladateľ alebo zriaďovateľ zveril do správy lesný majetok vo vlastníctve štátu; za správcu sa považuje tiež právnická osoba, ktorá má takéto postavenie podľa osobitných predpisov,
p) vlastníkom lesa malej výmery vlastník alebo spoluvlastník lesného pozemku alebo viacerých rozdrobených lesných pozemkov, ktorých súhrnná výmera v rámci jedného lesného celku nepresahuje 50 hektárov,
§ 50 ods. 1) až 4) zákona o lesoch
Vlastníctvo k lesným pozemkom, lesným porastom a stavbám vo vlastníctve Slovenskej republiky slúžiacim lesnému hospodárstvu (ďalej len „lesný majetok vo vlastníctve štátu“) nemožno previesť, ak tento zákon alebo osobitné predpisy neustanovujú inak (napríklad zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov (ďalej len „zákon č. 229/1991 Zb.“), zákon č. 503/2003 Z. z.. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, zákon č. 138/1991 Zb. o majetku obcí v znení neskorších predpisov).
Za stavby podľa odseku 1 sa považujú investičné lesné cesty (§ 22a ods. 6 až 9 zákona č. 229/1991 Zb.) a lesné železnice a stavby a zariadenia s nimi súvisiace.
3) Správu lesného majetku vo vlastníctve štátu môže vykonávať právnická osoba, ktorej zakladateľom alebo zriaďovateľom je ministerstvo alebo právnická osoba, ktorá má takéto postavenie podľa osobitných predpisov (napríklad § 5 ods. 4 zákona č. 281/1997 Z. z. o vojenských obvodoch a zákon, ktorým sa mení a dopĺňa zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov (ďalej len „zákon o vojenských obvodoch“), § 17 zákona č. 229/1991 Zb., § 65 ods. 1 písm. k) devätnásty bod zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“)).
4) Lesný majetok vo vlastníctve štátu vo vojenských obvodoch (zákon o vojenských obvodoch) a na územiach slúžiacich na zabezpečenie úloh obrany štátu spravuje právnická osoba, ktorej zakladateľom alebo zriaďovateľom je Ministerstvo obrany Slovenskej republiky (ďalej len „ministerstvo obrany“). Mimo vojenských obvodov a území slúžiacich na zabezpečenie úloh obrany štátu môže táto právnická osoba spravovať lesný majetok vo vlastníctve štátu len so súhlasom ministerstva.
Obhospodarovanie lesných pozemkov
§ 2 písm. p) zákona
Obhospodarovateľom lesa je subjekt s užívacím právom k majetku zaregistrovaný k podnikateľskej činnosti, alebo obhospodarovanie môže vlastník realizovať aj bez registrácie k podnikaniu. V rámci obhospodarovania sa lesné pozemky členia podľa jednotlivých konkrétnych obhospodarovateľov.
Zaradenie lesných pozemkov podľa jednotlivých druhov obhospodarovania vychádza z údajov o obhospodarovateľoch lesa z evidencie lesných pozemkov podľa § 4 ods. 1 zákona vedenej príslušným OŠS LH.
Ďalším zdrojom informácií, ktoré môžu viesť k spresneniu hore uvedenej evidencie sú napr. údaje:
z aktuálnych listov vlastníctva z registra C KN,
zo zbierky listín z operátu vlastnej evidencie lesných pozemkov podľa vyhlášky MP SR č. 65/1995 Z. z. o evidencii lesných pozemkov a stavieb,
z dohôd o odovzdaní majetku do obhospodarovania,
z nájomných zmlúv,
zo zmlúv o spoločnom obhospodarovaní pozemkov,
z mandátnych zmlúv alebo zmlúv o výkone správy majetku,
z iných dokladov upresňujúcich formu organizácie hospodárskeho využívania majetku (registrácia obhospodarovateľov k podnikateľskej činnosti).
Členenie lesných pozemkov podľa druhu obhospodarovania súvisí s ich členením podľa vlastníctva. Členenie a označenie lesných pozemkov podľa druhu vlastníctva a druhu obhospodarovania je rovnaké s výnimkou druhu obhospodarovania 0.
Pri zaraďovaní do druhu obhospodarovania je však potrebné zohľadniť skutočnosť, že platia iné hľadiská pre vlastníctvo a iné pre obhospodarovanie.
Lesné pozemky sa podľa druhu obhospodarovania členia na pozemky v obhospodarovaní:
0 - spoločnom (viacerých obhospodarovateľov),
1 - štátnych organizácií,
2 - fyzických osôb,
3 - urbárov,
4 - komposesorátov,
5 - iných spoločností,
6 - cirkví,
7 - poľnohospodárskych družstiev,
8 - miest,
9 - obcí.
Podľa Pracovných postupov sa lesné pozemky zariaďované v lesných hospodárskych plánoch členia podľa druhov vlastníctva a obhospodarovania. Spoločenstevné vlastníctvo sa člení podrobnejšie na urbáre, komposesoráty a želiare. Takéto členenie na pôvodné historické formy nemá však dnes už praktický význam. Ide o rovnaké právne postavenie pri obhospodarovaní lesných pozemkov pozemkovými spoločenstvami s právnou subjektivitou alebo bez právnej subjektivity.
Výstupné údaje sa v súčasnosti pre ďalšie použitie v štatistike agregujú. Členenie podľa historických foriem nemá dnes už význam ani pre poznávanie histórie, pretože nevyjadruje pôvodný, ale podstatne zmenený stav. Tak isto nemá význam ani členenie zvlášť podľa obecného a mestského vlastníctva.
Druh vlastníctva a obhospodarovania majú svoje charakteristiky, ktoré nemusia byť vždy identické. Členenie je potrebné podriadiť aktuálnemu stavu, kde sú iné hľadiská pre užívanie iné pre vlastníctvo.
Návrh na zmenu členenia lesných pozemkov podľa druhu vlastníctva
0 – nevydokladované, nezistené
1 - štátne
2 - súkromné
súkromné – individuálne
súkromné – právnických osôb
súkromné – spoločenstevné
3 – cirkevné
4 - verejné
verejné – komunálne – obce, mestá, prípadne samosprávne kraje
Návrh na zmenu členenia lesných pozemkov podľa druhu obhospodarovania
0- spoločné obhospodarovanie viacerými obospodarovateľmi
1 - štátne organizácie
2 – súkromné:
súkromné – fyzické osoby
súkromné – obchodné spoločnosti a družstvá
3 – spoločenstvá podielnikov – pozemkové spoločenstvá
4 – cirkvi
5 – komunálne - obce a mestá, prípadne samosprávne kraje
Návrh členenia lesných pozemkov podľa právneho vzťahu
Podľa § 2 vyhlášky MP SR č. 65/1995 Z. z. o evidencii lesných pozemkov a stavieb užívateľ vedie vlastnú evidenciu lesných pozemkov podľa vzťahu, na ktorého základe ich užíva, v tomto členení:
lesné pozemky obhospodarované na základe osobitného predpisu.
1- vlastník
2- správca
3- nájomca
4 – iná oprávnená osoba z práva k nehnuteľnosti
Návrh na členenie lesných pozemkov na základe právneho vzťahu (formy obhospodarovania v registri vlastníkov a užívateľov lesa) podľa KN
1 - oprávnená držba pozemku - užívanie lesných pozemkov vlastníkmi, ak hospodária v lesoch samostatne pod svojim menom bez sprostredkovania iných právnických alebo fyzických osôb, užívanie lesných pozemkov rozpočtovými alebo príspevkovými organizáciami založenými vlastníkom, užívanie lesných pozemkov obchodnými spoločnosťami, resp. podnikmi založenými vlastníkom, pričom v obchodnom mene je uvedený názov vlastníka, správa majetku,
2 - nájom k pozemku, podľa § 1 katastrálneho zákona - užívanie „cudzích pozemkov“ na základe nájomných zmlúv,
3 – spoluvlastníctvo k pozemku pod stavbou
4 -vlastník pozemku je vlastníkom stavby postavenej na tomto pozemku - stavba sa nachádza na vlastnom pozemku,
5 - vlastník pozemku nie je vlastníkom stavby postavenej na tomto pozemku - stavba sa nachádza na cudzom pozemku, napr.: neodovzdané cesty,
7 – právny vzťah nie je evidovaný v súbore PIKN - neusporiadaný vlastnícky vzťah k pozemku - napr.: fyzicky neodovzdané pozemky, nevydokladované vlastnícke práva, prípadne pozemky vlastníkov s neznámym pobytom, pozemky s nezisteným vlastníkom a pod. - v správe štátnych organizácií, štátnych podnikov, resp. obchodných spoločností zriadených štátom, stav podľa registra C KN nie je identický s právnym stavom.
9 - duplicitné alebo viacnásobné vlastníctvo k tej istej nehnuteľnosti alebo k jej časti.
Vstupy LHP
Databanka ÚLZI
Register vlastníkov a uživateľov
Predpisy lesného zákonodarstva patria medzi najstaršie právne regulácie. Vznikali už v stredoveku. Na Slovensku sa pre potreby baníctva a hutníctva regulovala výsadba lesov a ťažba dreva. Predpisy boli formované takými osobnosťami ako Jozef Dekrét Matejovie i ďalšími. Veľký význam mal aj vznik lesníckeho školstva.
V lesoch sa tvoril právny systém urbárov, komposesorátov. Urbárske právo vznikalo v 18. storočí reguláciami Márie Terézie a Jozefa II. V tejto dobe sa začali formovať aj daňové predpisy – daňové katastre. Po zrušení poddanstva s ustálením plného pozemkového vlastníctva (1849) vzniká súčasná forma evidencie nehnuteľností, najprv v pozemkových knihách.
Vďaka osvieteným a vytrvalým lesníkom sa na Slovensku sformoval dobrý systém právnej regulácie umožňujúci udržateľné obhospodarovanie lesov a s veľkým vplyvom na právny systém celej slovenskej spoločnosti až podnes. Zaviedli poriadok, poriadnu lesnícku organizáciu a právo.
V súčasnosti je pre právne vedomie v praktickom občianskom živote veľmi užitočné orientovať sa aj v základoch pozemkového práva. Každý z nás sa nielen pri svojej profesijnej činnosti určite už stretol s „krutou realitou okolo realít“.
JUDr. Milan Štefanovič, DrSc.:
Pozemkové právo, Bratislava1997
Kolektív zostavovateľov NLC Zvolen:
Pracovné postupy hospodárskej úpravy lesov, Zvolen 2008
Jozef Dekret Matejovie, Bratislava 1954
(časť - Ing. Tibor Blattný: Všeobecné lesnícke pomery na Horehroní v Dekretovej dobe)
MP SR – Sekcia lesnícka č.:64/1998-730 z 18.3. 1998: Riešenie potrieb o evidovaní vlastníctva a užívania lesov
Ďakujem za pozornosť a záujem
Ústav lesných zdrojov a informatiky
E-mail: lichy@nlcsk.org
Tel.: 045/ 5202 240 (111)
0911 299 701
Můj problém s kozou -. vypracoval: a05040. jednoho dne ale přišel ošklivý pan paroubek, který mu kvůli stavbě dálnice vyvlastnil téměř všechny pozemky. Žil byl jeden malý zemědělec, který prodával své kozí sýry do celého
VZDĚLÁVACÍ AKCE 2006 -. aneb vzdělávat se dá i příjemnou cestou…. lesn Í kurzy. fonticulus maděra fonticulus pístov vlčácký lesní kurz gubbio vlk – vlčácký lesní kurz lesní kurz sursum fons beníšky a
Obsah přednášky -. nezastavěné pozemky a lesnická část vyhlášky - stručný výklad a souvislosti porovnání výsledků ocenění lesního porostu metodou vhf (§ 35) a zjednodušeného způsobu ocenění (§ 40) na několika lesních
Předmět obsahu katastrální mapy -. ing. olivová květa. 10. června 2008. předmět katastru nemovitostí (§ 2 odst. 1 a 2 katz). pozemky v podobě parcel budovy byty a nebytové prostory rozestavěné budovy rozestavěné byty a
Odborné vzdělávání -. ekologické zemědělství. dr.ing. petr marada, 28.10.2010. program. ekologické zemědělství zalesňování zemědělské půdy exkurze v terénu – ekofarma zdeňka sečky v moravském písku zalesněné
OCEŇOVÁNÍ NELESNÍCH POZEMKŮ -. na základě zákona o oceňování majetku č. 151/1997 sb. oceňovací vyhlášky č. 3/2008 sb. oceŇovÁnÍ stavebnÍch pozemkŮ. § 9 zákona Členění pozemků. pro účely oceňování se pozemky
Osidlování divokého západu -. Železnice  zrychlení nové pozemky, svobodný život, zlato vyhlazení původních indiánů industrializace  průmysloví magnáti ( john d.rockefeller , andrew carnegie) x dělnické